Kartunis yang paling masyhur dan terkenal pada 1850-an dan 60-an ialah John Tenniel, iaitu ketua pelukis kartun "Punch" yang menyempurnakan seni karikatur dan representasi fizikal ke suatu tahap yang begitu sedikit berubah hingga ke hari ini. Dalam lima dekad berikutnya, beliau merupakan saksi sosial yang tajam mata kepada perubahan besar di negara yang berlaku ketika ini di samping teman seperjuangannya, John Leech. Majalah itu menambat hati orang awam tanpa henti; pada tahun 1857, ekoran Pemberontakan India dan kemarahan awam yang menyusul, "Punch" menyiarkan gambar-gambar lukisan bersifat dendam seperti "Justice" (Keadilan) dan "The British Lion's Vengeance on the Bengal Tiger" (Dendam Sang Singa British ke atas Harimau Benggala) oleh Tenniel.